**SREDIŠNJI DRŽAVNI URED ZA OBNOVU I STAMBENO ZBRINJAVANJE**

 **GLAVA 03305**

**BILJEŠKE UZ FINANCIJSKA IZVJEŠĆA za razdoblje**

**01.01.2023. – 22.02. 2023. godine**

Temeljem Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije i Zakona o izmjenama Zakona o ustrojstvu i djelokrugu tijela državne uprave, objavljenog 22. veljače 2023. u Narodnim novinama br: 21/23, Središnji državni ured za obnovu i stambeno zbrinjavanje integrirao se u Ministarstvo prostornog uređenja, graditeljstva i državne imovine te sukladno tome ministarstvo preuzima sve poslove iz djelokruga Središnjeg državnog ureda.

Temeljem navedenog, financijska izvješća za Središnji državni ured za obnovu i stambeno zbrinjavanje podnose se za razdoblje 01.01.-22.02.2023.

**BILJEŠKE O PRIHODIMA I RASHODIMA, PRIMICIMA I IZDACIMA**

**Planirani i ostvareni prihodi i primici**

U Državnom proračunu Republike Hrvatske za 2023. godinu, u razdjelu 033 – Središnji državni ured za obnovu i stambeno zbrinjavanje ukupno ostvareni prihodi i primici u razdoblju 01.01 – 22.02.2023. godine iznose 15.486.706,01 EUR, a iznos se sastoji od izvora financiranja 11, 12, 43, 61, 563, 581.

|  |  |  |  |  |
| --- | --- | --- | --- | --- |
|  |  |  |  |  |

U okviru skupine 63 evidentirana sredstva odnose se na projekte:

1. Obnova obiteljskih kuća u vlasništvu RH na potresom pogođenim područjima KK.12.1.1.01.0001

Dana 26. svibnja 2021. godine potpisani su Ugovori o dodjeli bespovratnih sredstava između Ministarstva regionalnog razvoja i fondova EU, Središnje agencije za financiranje i ugovaranje programa i projekata Europske unije i Središnjeg državnog ureda za obnovu i stambenu zbrinjavanje. Vrijednost Projekta iznosi 323.700.000,00 kn, od čega se iz sredstava EU fondova osigurava 307.515.000,00 kn. U sklopu projekta predviđene odobreno je financiranje sljedeće aktivnosti: pripremne aktivnosti i izrada projektne dokumentacije, radovi na obnovi i opremanje obnovljenih obiteljskih kuća, usluge stručnog nadzora i kontrole projekata, ostali troškovi (imovinsko-pravni troškovi), upravljanje projektom te promidžba i vidljivost. Projekt se financira kroz Operativni program konkurentnost i kohezija za razdoblje 2014.-2020., te je krajnji rok njegove provedbe 31.12.2023. godine.

1. Uklanjanje i izgradnja zamjenskih stambenih jedinca u vlasništvu RH na potresom pogođenim područjima K.K.12.1.1.02.0001

Dana 26. svibnja 2021. godine potpisani su Ugovori o dodjeli bespovratnih sredstava između Ministarstva regionalnog razvoja i fondova EU, Središnje agencije za financiranje i ugovaranje programa i projekata Europske unije i Središnjeg državnog ureda za obnovu i stambenu zbrinjavanje. Vrijednost Projekta iznosi 348.600.000,00 kn, od čega se iz sredstava EU fondova osigurava 331.170.000 kn. U sklopu projekta predviđene odobreno je financiranje sljedeće aktivnosti: pripremne aktivnosti i izrada projektne dokumentacije, radovi na obnovi i opremanje obnovljenih obiteljskih kuća, usluge stručnog nadzora i kontrole projekata, ostali troškovi (imovinsko-pravni troškovi), upravljanje projektom te promidžba i vidljivost. Projekt se financira kroz Operativni program konkurentnost i kohezija za razdoblje 2014.-2020. te je krajnji rok njegove provedbe 31.12.2023. godine.

Nevedeni rashodi financiraju se iz izvora financiranja 563 – Europski fond za regionalni razvoj (EFRR), a do 22.02.2023. g. evidentiran je iznos od 3.849.344,39 EUR.

Osim navedenog, u okviru skupine 63 evidentiran je i prihod u okviru izvora financiranja 581 –Mehanizam za oporavak i otpornost – NPOO. Financijska  sredstva u iznosu od 20.903,85 EUR utrošena su na provedbu Programa suzbijanja energetskog siromaštva koji uključuje korištenje obnovljivih izvora energije u stambenim zgradama na potpomognutim područjima i područjima posebne državne skrbi za razdoblje do 2025. godine. Program se financira iz Nacionalnog programa oporavka i otpornosti a 2022. godini  financirane su slijedeće aktivnosti:

Izrada projekata energetske obnove, Projektantski nadzor i Energetski pregled i izrada energetskog certifikata prije obnove.

 Iznos od 904,82 EUR u okviru skupine 66 odnosi se na donacijska financijska sredstva prikupljena tijekom 2023. godine koja su na račun državnog proračuna RH uplaćena u akciji „Pomoć za obnovu nakon potresa“, a koja su namijenjena za sanaciju posljedica potresa. Temeljem Odluke o raspodjeli donacija financijskih sredstava uplaćenih na račun državnog proračuna u akciji „Pomoć za obnovu nakon potresa“ (NN 20/2021) financijska sredstva raspodijeljena su na pozicije Središnjeg državnog ureda za obnovu i stambeno zbrinjavanje, a koriste se za nekonstrukcijsku obnovu privatnih obiteljskih stambenih jedinica na potresom pogođenom području. Sredstva su evidentirana na izvoru financiranja 61- donacije. Glavnina donacijskih sredstava uplaćena je krajem 2020. i tijekom 2021. godine.

**RASHODI POSLOVANJA**

U Središnjem državnom uredu za obnovu i stambeno zbrinjavanje na dan 22. veljače 2023. godine bilo je zaposleno 157 državnih službenika i namještenika.

Većina materijalnih rashoda na skupini 32 odnosi se na podmirivanje pričuve i drugih režijskih troškova za oko 10.000 stambenih jedinica u državnom vlasništvu koje su u nadležnosti Središnjeg državnog ureda za obnovu i stambeno zbrinjavanje, za režijske troškove i tekuće održavanje stambenih jedinica u kojima su smješteni korisnici čija je imovina oštećena u potresu, za najamnine i režijske troškove stambenog zbrinjavanja osoba sa odobrenom međunarodnom zaštitom, kao i rashode najamnina, režijskih troškova žrtava nasilja u obitelji i održavanja poslovnih prostora SDUOSZ-a u Zagrebu i područnim službama.

Troškovi sudskih postupaka (kto 3296) evidentirani su u značajnom iznosu od 2.779.425,52 EUR jer je okončano više presuda na teret RH značajnijih financijskih iznosa, te su izvršene uplate po presudama.

U okviru stavke 3721 u iznosu od 335.923,00 EUR evidentirana je isplata koja se odnosi na provedbu Odluke Vlade Republike Hrvatske o jednokratnoj novčanoj pomoći osobama u privremenom smještaju za stradale u potresu.

Iznos evidentiran na stavci ostalih rashoda skupina 3822 od 4.503.888,53 EUR odnosi se na troškove za obnovu kuća oštećenih u potresu-nekonstrukcijska i konstrukcijska obnova, obnova i izgradnja u ratu oštećenih kuća IV- VI kategorija, troškove dodjele osnovnog građevinskog materijala za popravak i izgradnju obiteljskih kuća.

Za nabavku nefinancijske imovine, stavka 4211 u 2023. godini, evidentirani rashod je 2.708.824,54 EUR.

Iznos je utrošen na realizaciju projekta Uklanjanje i izgradnja zamjenskih stambenih jedinca u vlasništvu RH na potresom pogođenim područjima financiranog iz sredstava izvora financiranja 563 – Europski fond za regionalni razvoj.

Također, troškovi se odnose i na radove obnove na pojedinačnim stambenim jedinicama u državnom vlasništvu radi potrebe njihova korištenja za osobe čiji objekti su teže oštećeni u potresu kao i za redovni program stambenog zbrinjavanja.

Na stavci rashoda 4511 – dodatna ulaganja na građevinskim objektima evidentiran je rashod u iznosu od 181.488,80 EUR. U okviru programa energetske obnove, NPOO - program suzbijanja energetskog siromaštva započet je tijekom 2022. godine izradom projektne dokumentacije za obnovu višestambenih zgrada.

Bilješka broj 3 Ukupni prihodi i primici

Ukupni rashodi i izdaci

Ukupno ostvareni prihodi i primici u razdoblju 01.01.-22.02.2023. godine iznose **15.486.706,01 EUR**, a ukupni rashodi i izdaci iznose **12.017.256,43 EUR**. Ostvareni višak prihoda i primitaka u razdoblju 01.01.-22.02.2023. godini iznosi **3.469.449,58**.

**OBVEZE – OBRAZAC OBV**

Dospjele obveze iskazane u iznosu od 56.676,08 EUR evidentirane na obrascu Obveze za razdoblje 01.01.-22.02.2023. odnose se na ulazne račune, koji se zaprimaju u izuzetno velikom broju, pristigle krajem obračunskog razdoblja, a uglavnom se odnose na režijske troškove za stambene jedinice u državnom vlasništvu, u nadležnosti SDUOSZ kao i na režijske troškove za stambene jedinice u koje su privremeno smješteni stradalnici nakon potresa. Računi su podmireni nakon spajanja institucija iz proračuna MPGI.

**BILANCA**

 **Nefinancijska imovina – razred 0**

U stavke financijska imovina ukupne vrijednosti od 349.366.939,63 EUR a u najvećem dijelu se odnosi na proizvedenu dugotrajnu imovinu koja se sastoji od izgrađenih kuća, kuća kupljenih iz proračunskih sredstava, stanova u stambenim zgradama preuzetih na upravljanje temeljem Zakona o vlasništvu i drugim stvarnim pravima i Zakona o stambenom zbrinjavanju na potpomognutim područjima, stanova kupljenih iz proračunskih sredstava, izgrađenih stambenih zgrada čija izgradnja je financirana iz proračunskih sredstava kao i stambenih jedinica kupljenih putem Regionalnog programa stambenog zbrinjavanja.

**Dugotrajna nefinancijska** **imovina u pripremi** u ukupnom iznosu 71.939.574,31 EUR odnosi se na evidenciju stambenih jedinica koje koriste korisnici stambenog zbrinjavanja, ali je za iste još uvijek uknjižba u vlasništvo RH u tijeku.

Druga skupina nefinancijske imovine u pripremi odnosi se na investicije u tijeku koje se izvode na nekoliko gradilišta. U izgradnji su zgrade sa stambenim jedinicama namijenjenim za stambeno zbrinjavanje povratnika u RH, bivših nositelja stanarskog prava.

Treća skupina se odnosi na građevinska zemljišta u pripremi i oštećene i neuseljive kuće koje se daruju korisnicima kojima se ujedno daruje i građevinski materijal.

Gospodarenje i upravljanje stambenim jedinicama je u nadležnosti SDUOSZ. Stambene jedinice se daju u najam korisnicima koji ostvaruju pravo na stambeno zbrinjavane i darovanje temeljem važećih Zakona i Uredbi, odnosno za iste se provode postupci otkupa po povlaštenim uvjetima od strane korisnika za koje se utvrdi pravo na otkup.

 **Financijska imovina**

 Financijska imovina evidentirana je u ukupnom iznosu od 6.783.368,08 EUR, a u najvećem dijelu odnosi se na:

1. predujmovi isplaćeni dobavljačima uglavnom za priključke električne energije i ostale usluge u ukupnom iznosu od 67.064,89 EUR
2. na potraživanja za nenaplaćene najmove od korisnika stambenog zbrinjavanja u ukupnom iznosu od 975.984, 15 EUR.
3. iznos od 4.022.698,24 EUR odnosi se vrijednost preostalih potraživanja od obročne prodaje stambenih jedinica izvan područja posebne državne skrbi i na potpomognutim područjima na dan 22.02.2023.

**Obveze**

Evidentirane su nepodmirene fakturirane obveze u izvještajnom razdoblju u ukupnom iznosu od 3.621.867,00 EUR.

Obveze se u većem dijelu odnose na:

1. obveze za nabavu nefinancijske imovine u iznosu od 456.228,23 EUR
2. obveze za donacije građanima i kućanstvima putem programa dodjele građevinskog materijala te nekonstrukcijske i konstrukcijske obnove stambenih jedinica stradalih u potresu u iznosu od 1.472.551,71 EUR
3. obveze za zaposlene za razdoblje 01.02.-22.02.2023. u iznosu od 251.999,12 EUR

Zagreb, 20. travnja 2023. godine

 **PO OVLAŠTENJU POTPREDSJEDNIKA VLADE I MINISTRA**

 **Tatjana Vukobratović Spasojević**